80 % от засегнатите фирми пускат работниците в платен отпуск 63 средни и големи фирми са засегнати от кризата , показва проучване на КНСБ към края на март 63 средни и големи предприятия със заети над 37 585 служители са засегнати към момента от започналата криза заради глобалната пандемия с COVID - 19 и въведеното извънредно положение у нас . Това показва проучване на КНСБ към 27 март чрез регионалните структури на конфедерацията в цялата страна . 78 % от засегнатите фирми пускат работниците в платен отпуск , в 22 % прибягват към неплатен отпуск , а в 13 % от фирмите се стига до освобождаване на работещите или предстоят съкращения . Най - много засегнати предприятия ( извън ресторантьорство , хотелиерство , туризъм и кафетерийната сфера ) има в сектор преработваща и лека промишленост , следван от производството на авточасти и автомонтьорство и култура . Те се основно в градовете Димитровград , Благоевград , Казанлък , Разлог , Банско , следвани от Бургас и областта , Русе и Габрово . Производството на авточасти е сред най - тежко засегнатите сектори . Една от компаниите – „ Язаки “ , която има заводи в Димитровград , Сливен и Ямбол , не успя дори да изпълни задължителните изисквания за безопасни условия на труд на работниците . Това доведе до протести от тяхна страна , че са подложени на риск от разпространение на коронавирус . Преди дни стана ясно , че заводите в Димитровград и Сливен спират да работят , а в Ямбол продължава дейност при понижен капацитет . В Сливен 400 работници са в платен отпуск , в завода в Димитровград за засегнати 2500 служители . Последният бе реализиран като приоритетен инвестиционен проект , който се ползва с най - висока подкрепа от страна на държавата , и има поети ангажименти към заетостта . Въпреки това бе сред първите , предприели действия за прекратяване на дейността . По информация на регионалните структури на КНСБ , след разговори с представителите на Агенция по заетостта по места , най - голям ръст на регистирираните като безработни има в бюрата по труда в обастите Благоевград , Казанлък , Димитровград , Перник , Разлог , Дупница и Стара Загора , ( където има и регистрирани ефективни съкращения по повод COVID - 19 ) . В Дирекция " Бюро по труда " Велико Търново , например , се наблюдава ръст на регистрираните безработни лица от обявяване на извънредното положение насам . При средно 10 - 15 души , регистрирани дневно преди 13 март 2020 г . , към момента вследствие на мерките , предприети в борбата срещу коронавируса , регистрираните лица дневно са между 40 и 50 . Драстичното увеличение идва и от това , че много хора се завръщат от чужбина и се регистрират като безработни . Наблюденията в страната показват още , че много хора предпочитат сами да ползват платения си отпуск сега , защото подозират , че лятото няма да имат тази възможност , а и така ще се предпазят от потенциалната зараза . КНСБ призовава работниците да алармират регионалните структури при нарушаване на правата им .